Testbed on Virtual Finland -hankkeeseen kuuluva datatalouden kokeilualusta, jossa voi testata:
rajat ylittävään asiointiin suunnattujen digitaalisten palvelujen rakentamista
tiedon tuotteistamista eri järjestelmien integraatioiden helpottamiseksi
Esimerkiksi Nordic Smart Government and Business -pilotissa kokeilualustaa on hyödynnetty testattaessa pohjoismaisten kaupparekisteritietojen siirtämistä valtiorajojen yli. Käyttötapauksia voi olla kuitenkin yhtä monia kuin käyttäjiäkin. Kokeilualusta tarjoaa testausta varten valmiit tiedon tuotteistamisen standardit ja sääntökirjapohjat, ja se on yritysten ja muiden organisaatioiden käytettävissä.
Huomioithan, että kokeilualustalla ei voi käyttää oikeaa dataa, vaan kokeilut tehdään aina testidatan avulla ennen tuotantoon viemistä. Tutustu kokeilualustan mahdollisuuksiin tarkemmin täällä.